CELEX: 
Language: hr
Date: 2016-10-20 00:00:00
Title: DELEGIRANA UREDBA KOMISIJE (EU) …/... o uspostavi plana za odbačeni ulov za ribolov oblića u Crnome moru

OBRAZLOŽENJE
            
            
               1.KONTEKST DELEGIRANOG AKTA
            
            
               Glavni je cilj nove zajedničke ribarstvene politike (ZRP), kako je utvrđena Uredbom (EU) 1380/2013
                  1
               , smanjenje velike količine neželjenog ulova te postupno napuštanje prakse odbacivanja ulova u svim ribarstvima EU-a. Odbacivanje ulova znatan je gubitak resursa i negativno utječe na njihovo održivo iskorištavanje te na gospodarsku održivost ribarstva. ZRP-om je predviđena i povećana regionalizacija kojom se izbjegava ili smanjuje mikroupravljanje na razini Unije i osigurava da su pravila prilagođena posebnim značajkama svake vrste ribolova i svakog morskog područja.
            
            
               ZRP-om je predviđen niz odredaba za lakšu provedbu obveze iskrcavanja. Postoje opće odredbe o fleksibilnosti koje države članice mogu primijeniti u kontekstu upravljanja kvotama. Osim toga, ZRP-om su predviđeni posebni mehanizmi fleksibilnosti koje treba provoditi u okviru višegodišnjih planova ili, ako višegodišnjih planova nema, u okviru tzv. planova za odbačeni ulov. Planovi za odbačeni ulov zamišljeni su kao privremena mjera u trajanju od najviše tri godine. Izrađuju se s pomoću zajedničkih preporuka skupina država članica iz iste regije ili morskog bazena koje imaju zajednički interes u pogledu bioloških resursa u tim područjima.
            
            
               Od 1. siječnja 2017. obveza iskrcavanja u Crnome moru bit će obvezna za vrste koje podliježu ograničenjima ulova i koje definiraju ribarstvo. Ta se odredba primjenjuje na ciljani ribolov oblića. U skladu s člankom 15. stavkom 5. Uredbe (EU) br. 1380/2013 plan za odbačeni ulov može sadržavati sljedeće elemente:
            
            
               posebne odredbe o ribolovu ili vrstama obuhvaćenima obvezom iskrcavanja,
            
            
               specifikaciju izuzećâ od obveze iskrcavanja ako ribolov ili vrste ispunjavaju određene uvjete povezane s visokom stopom preživljavanja,
            
            
               odredbe za izuzeća de minimis kako je navedeno u članku 15. stavku 5. točki (c) Uredbe (EU) br. 1380/2013,
            
            
               odredbe o dokumentaciji ulova,
            
            
               utvrđene minimalne referentne veličine za očuvanje (MCRS).
            
            
               U tom su smislu Bugarska i Rumunjska Europskoj komisiji dostavile prijedlog trogodišnjeg plana za odbačeni ulov za ciljani ribolov oblića u Crnome moru (geografsko potpodručje 29. GFCM-a).
            
            
            
               2.SAVJETOVANJA PRIJE DONOŠENJA AKTA
            
            
               Zajednička preporuka za plan za odbačeni ulov za ribolov oblića u Crnome moru (geografsko potpodručje 29. GFCM-a).
            
            
               Za potrebe provedbe obveze iskrcavanja na regionalnoj razini u vodama Crnog mora, Bugarska i Rumunjska dostavile su službama Europske komisije 30. lipnja 2016. zajedničku preporuku kao podlogu za plan za odbačeni ulov.
            
            
               U skladu s člankom 18. Uredbe (EU) br. 1380/2013, predloženi delegirani akt Komisije temelji se na zajedničkoj preporuci koju su izradile i dostavile države članice koje imaju izravni upravljački interes za ribolov oblića u vodama Crnog mora.
            
            
               Zajednička preporuka sadržava sljedeće elemente:
            
            
               vrste ribolova obuhvaćene planom za odbačeni ulov,
            
            
               izuzeće od obveze iskrcavanja na temelju visoke stope preživljavanja za ciljani ribolov oblića (Psetta maxima) usidrenim jednostrukim mrežama stajaćicama,
            
         
         
            
               izuzeće za ulov ribe koju su oštetili grabežljivci,
            
            
               mjere praćenja u pogledu evidentiranja svog ulova oblića (iskrcani i odbačeni ulov).
            
            
               Elemente te zajedničke preporuke koju su dostavile Bugarska i Rumunjska u vezi s primjenom obveze iskrcavanja na ribolov oblića u Crnome moru ocijenio je Znanstveni, tehnički i gospodarski odbor za ribarstvo (STECF) tijekom plenarne sjednice 4. – 8. srpnja 2016.
                  2
               
            
            
               Prema zaključcima STECF-a, zajednička preporuka sadržavala je obrazložene argumente u pogledu visoke stope preživljavanja odbačenih vrsta. U tom je smislu primjereno utvrditi izuzeće na temelju stope preživljavanja. Međutim, države članice koje imaju izravni upravljački interes u tom području moraju provesti dodatna istraživanja.
            
            
               U pogledu izuzeća na temelju stope preživljavanja za oblić ulovljen usidrenim jednostrukim mrežama stajaćicama države članice trebale bi prikupiti dodatne znanstvene argumente o tom izuzeću. Dostavljene informacije STECF će ocijeniti nakon godinu dana kako bi potvrdio primjenu izuzeća. Za izuzeće na temelju stope preživljavanja za oblić ulovljen usidrenim jednostrukim mrežama stajaćicama u Uredbi je utvrđeno da izuzeće vrijedi samo za 2017.
            
            
               Na temelju tih elemenata plan za odbačeni ulov za oblić u vodama Crnog mora može se smatrati prvim korakom prema postupnom napuštanju prakse odbacivanja ulova u svim ribarstvima Unije uvođenjem obveze iskrcavanja ulova vrsta koje podliježu ograničenjima ulova.
            
            
               3.PRAVNI ELEMENTI DELEGIRANOG AKTA
            
            
               Sažetak predloženih mjera
            
            
               Glavni pravni korak jest donošenje mjera kojima bi se olakšala provedba obveze iskrcavanja.
            
            
               U Uredbi se navode vrste i ribolov na koje bi se primjenjivale posebne mjere, kao što je izuzeće na temelju visoke stope preživljavanja.
            
            
               Pravna osnova
            
            
               Članak 15. stavak 1. točka (d), članak 15. stavak 6. i članak 18. stavci 1. i 3. Uredbe (EU) br. 1380/2013 te članak 15.a i članak 29.a. Uredbe (EZ) br. 1967/2006.
            
            
               Načelo supsidijarnosti
            
            
               Prijedlog je u isključivoj nadležnosti Europske unije.
            
            
               Načelo proporcionalnosti
            
            
               Prijedlog je u okviru delegiranih ovlasti Komisije predviđenih člankom 15. stavkom 6. Uredbe (EU) br. 1380/2013 i ne prelazi ono što je nužno da bi se postigla svrha te odredbe.
            
            
               Odabir instrumenta
            
            
               Predloženi instrument: delegirana uredba Komisije.
            
            
               Ostala sredstva ne bi bila primjerena zbog sljedećih razloga: Komisiji su dodijeljene ovlasti za donošenje plana za odbačeni ulov s pomoću delegiranih akata. Države članice koje imaju izravni upravljački interes dostavile su zajedničku preporuku. Mjere koje su predviđene u zajedničkoj preporuci i uvrštene u ovaj prijedlog temelje se na najboljim raspoloživim znanstvenim mišljenjima mišljenju i ispunjavaju sve odgovarajuće zahtjeve iz članka 18. stavka 5. Uredbe (EU) br. 1380/2013.
            
            
               DELEGIRANA UREDBA KOMISIJE (EU) …/...
            
         
         
            
               оd 20.10.2016.
            
            
               o uspostavi plana za odbačeni ulov za ribolov oblića u Crnome moru
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ
                  3
               , a posebno njezin članak 15. stavak 6.,
            
            
               budući da:
            
            
               (1)Cilj Uredbe (EU) br. 1380/2013 postupno je napuštanje prakse odbacivanja ulova u svim ribarstvima Unije uvođenjem obveze iskrcavanja.
            
            
               (2)Člankom 15. stavkom 6. Uredbe (EU) br. 1380/2013 Komisiji se dodjeljuju ovlasti za donošenje planova za odbačeni ulov s pomoću delegiranih akata za razdoblje od najviše tri godine na temelju zajedničkih preporuka koje izrađuju države članice uz savjetovanje s relevantnim savjetodavnim vijećima.
            
            
               (3)Bugarska i Rumunjska imaju izravni upravljački interes za ribolov oblića u Crnome moru. Navedene države članice Komisiji su 30. lipnja 2016. dostavile zajedničku preporuku o planu za odbačeni ulov za ribolov oblića u Crnome moru, uzimajući u obzir mišljenje sektora. Znanstveni doprinos dala su relevantna znanstvena tijela. U skladu s člankom 18. stavkom 3. Uredbe (EU) br. 1380/2013 u ovu bi Uredbu trebalo uključiti samo one mjere iz zajedničke preporuke koje su u skladu s člankom 15. stavkom 6. te Uredbe.
            
            
               (4)Za područje Crnog mora u članku 15. Uredbe (EU) br. 1380/2013 utvrđuje se obveza iskrcavanja za sav ulov vrsta koje podliježu ograničenjima ulova. U skladu s člankom 15. stavkom 1. točkom (d) Uredbe (EU) br. 1380/2013, obveza iskrcavanja primjenjuje se na vrste koje definiraju ribarstvo najkasnije od 1. siječnja 2017. Oblić je jedna od tih vrsta.
            
            
               (5)U zajedničkoj preporuci predlaže se da se izuzeće od obveze iskrcavanja primjenjuje na oblić u Crnome moru s obzirom na to da znanstveni dokazi ukazuju na visoke stope preživljavanja. Na temelju znanstvenih dokaza iz zajedničke preporuke, koje je preispitao Znanstveni, tehnički i gospodarski odbor za ribarstvo (STECF)
                  4
               , izuzeće na temelju stope preživljavanja dopušteno u skladu s člankom 15. stavkom 4. točkom (b) Uredbe (EU) br. 1380/2013 trebalo bi uključiti u ovu Uredbu na godinu dana. Predmetne države članice Komisiji bi trebale dostaviti relevantne podatke kako bi STECF mogao u potpunosti procijeniti utemeljenost izuzeća za oblić ulovljen usidrenim jednostrukim mrežama stajaćicama te kako bi Komisija mogla preispitati to izuzeće.
            
            
               (6)Radi osiguranja odgovarajuće kontrole, trebalo bi utvrditi posebne zahtjeve za države članice u pogledu utvrđivanja popisa plovila obuhvaćenih ovom Uredbom.
            
            
               (7)Budući da mjere predviđene ovom Uredbom izravno utječu na gospodarske aktivnosti povezane sa sezonom ribolova plovila Unije te na njezino planiranje, ova bi Uredba trebala stupiti na snagu odmah nakon objave. U skladu sa zajedničkom preporukom i uzimajući u obzir vremenski okvir iz članka 15. stavka 1. Uredbe (EU) br. 1380/2013 ova bi se Uredba trebala primjenjivati od 1. siječnja 2017.
            
            
               DONIJELA JE OVU UREDBU:
            
            
               Članak 1.
               Provedba obveze iskrcavanja
            
            
               Obveza iskrcavanja predviđena člankom 15. stavkom 1. Uredbe (EU) br. 1380/2013 primjenjuje se u Crnome moru na ribolov oblića (Psetta maxima) usidrenim jednostrukim mrežama stajaćicama (oznaka alata:
                  5
                GNS).
            
            
               Članak 2.
               Definicija
            
            
               Za potrebe ove Uredbe „Crno more” znači pomorske vode u geografskom potpodručju 29. Opće komisije za ribarstvo Sredozemlja (GFCM) kako je definirano u Prilogu I. Uredbi (EU) br. 1343/2011 Europskog parlamenta i Vijeća
                  6
               .
            
            
               Članak 3.
               Izuzeće na temelju stope preživljavanja
            
            
               1.
                     Izuzeće od obveze iskrcavanja u skladu s člankom 15. stavkom 4. točkom (b) Uredbe (EU) br. 1380/2013 za vrste za koje znanstveni dokazi pokazuju visoke stope preživljavanja primjenjuje se u 2017. na ulov oblića (Psetta maxima) usidrenim jednostrukim mrežama stajaćicama u Crnome moru.
            
         
         
            
               2.
                     Oblić (Psetta maxima) ulovljen u slučajevima iz stavka 1. odmah se pušta u more u području u kojem je ulovljen. 
            
            
               3.
                     Do 1. svibnja 2017. države članice koje imaju izravni upravljački interes za ribolov oblića u Crnome moru Komisiji dostavljaju dodatne podatke o odbačenom ulovu, uz one navedene u zajedničkoj preporuci od 4. srpnja 2016., te sve ostale relevantne znanstvene informacije u prilog izuzeću utvrđenom u stavku 1. Znanstveni, tehnički i gospodarski odbor za ribarstvo (STECF) ocjenjuje podatke iz stavka 3. do srpnja 2017.
            
            
               Članak 4.
               Popis plovila
            
            
               1.
                     Predmetne države članice utvrđuju plovila koja podliježu obvezi iskrcavanja za ribolov oblića (Psetta maxima) usidrenim jednostrukim mrežama stajaćicama (GNS).
            
            
               2.
                     Do 31. prosinca 2016. predmetne države članice Komisiji i drugim državama članicama putem sigurnog web-mjesta Unije za kontrolu ribarstva dostavljaju popis svih plovila kojima se ciljano lovi oblić. Taj popis redovito ažuriraju.
            
            
               Članak 5.
               Stupanje na snagu i primjena
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Primjenjuje se od 1. siječnja 2017. do 31. prosinca 2019.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 20.10.2016.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  
                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ. 
                  SL L 354, 28.12.2013., str. 22.–61.
                  .
               
               
                  
                     (2)
                  
                        Izvješća Znanstvenog, tehničkog i gospodarskog odbora za ribarstvo (STECF) – Ocjena zajedničkih preporuka u vezi s obvezom iskrcavanja (STECF-16-10). 2016. Ured za publikacije Europske unije, Luxembourg, EUR XXXX EN, JRC XXXX, XXX str. Dostupno 
                  ovdje
                  .
               
               
                  
                     (3)
                  
                        SL L 354, 28.1.2013., str. 22.
               
               
                  
                     (4)
                  
                        Izvješća Znanstvenog, tehničkog i gospodarskog odbora za ribarstvo (STECF) – Ocjena zajedničkih preporuka u vezi s obvezom iskrcavanja (STECF-16-10). 2016. Ured za publikacije Europske unije, Luxembourg, EUR XXXX EN, JRC XXXX, XXX str. Dostupno 
                  ovdje
                  .
               
               
                  
                     (5)
                  
                        Oznake ribolovnih alata iz ove Uredbe odnose se na oznake iz Priloga XI. Provedbenoj uredbi Komisije (EU) br. 404/2011 o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike. Za plovila čija je duljina preko svega (LOA) manja od 10 m, oznake ribolovnih alata iz ove Uredbe odnose se na oznake iz klasifikacije ribolovnih alata FAO-a.
               
               
                  
                     (6)
                  
                        Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (
                  SL L 347, 30.12.2011, str. 44)
                  .